Tameṭṭut i ɣef i d-yettmeslay umedyaz-agi, yefka-as tugna n tin i wumi yeqqur wul, d ayemi yessuter ad d-tiḥnin ɣur-s «Yemken ad d-yiḥnin wul-im». Ger imenzayen i ɣef tbed tmetti taqbaylit, lxir d leḥsan.Ayen i yeǧǧan ad tennarni leḥmala ger yemdanen.«Leḥsan » d amdan mi ara yexdem ayen lɛali i wayeḍ. Amedyaz d win i t-igan i tmeṭṭut-nni, ibud-itt s nniya, .«Tullas d tid aɛzizen ɣur-s »1.tban-d nniya n tmeṭṭut-nni d akken d idrimen kan i teḍmaɛ «d ayemi aɛzizeɣ ɣur-m », Tadukli-nsen ur teffiɣ ara ɣer wayen yelhan, imi tin i iḥemmel teǧǧa-t assemi i as-fukken yedrimen.« yezga ttɣaman leǧyub-is xlan, imi idrimen-is yettak-iten deg ẓẓeṭla d tlawin i yettissin, tuget deg-sent d idrimen itt-ḥewwisent»2. Tugna n tmeṭṭut tban-d d akken d taxeddaɛt, d taṭemmaɛt, d tanekkart, imi d idrmen-is i teḍfer.